proxectonos/corpus_dominio_legal_administrativo_tmp huggingface dataset:
10/11/2022 | Administración LocalMunicipal
Touro
Exposición pública do Padrón das taxas polos Servizos de subministración de auga, conservación de contadores e canon da auga

Configurado pola empresa concesionaria do servizo de subministración domiciliaria de auga potable, o padrón das taxas polos servizos de subministración de auga, conservación de contadores e canon da auga correspondente ao 3º trimestre de 2022, o citado Padrón estará a disposición do publico durante 15 días a contar dende a data de publicación do presente anuncio no BOP na Oficina de ESPINA & DELFÍN, S. L. sita na rúa Eduardo Blanco Amor, nº 3 baixo Fonte Díaz, 15822 Touro, en horario de 9:00 a 13:30 horas, os martes e venres, para que os interesados poidan examinalo e, no seu caso, formular as reclamacións oportunas. Contra os recibos que contén o padrón poderá formularse perante o Sr. alcalde, o recurso de reposición previo ao contencioso - administrativo do artigo 14.2 do Real decreto lexislativo 2/2004, de 5 de marzo, polo que se aproba o texto refundido da lei reguladora das facendas locais, nos termos previstos en dito precepto legal. Polo que respecta ao canon da auga poderá ser obxecto de reclamación económico-administrativa ante o órgano económico-administrativo da Comunidade Autónoma de Galicia tamén no prazo dun mes dende que se entenda producida a notificación consonte co disposto no artigo 49.7 do Decreto 136/2012 polo que se aproba o regulamento do canon da auga e do coeficiente de vertido a sistemas públicos de depuración de augas residuais. Neste senso, a publicación no Boletín Oficial da Provincia deste anuncio, produce efectos de notificación expresa ao abeiro do disposto no artigo 102.3 da Lei 58/2003, de 17 de decembro, xeral tributaria; e de anuncio de cobranza segundo o disposto no artigo 24 do Real decreto 939/2005, de 29 de xullo, que aproba o regulamento xeral de recadación. O pago poderá efectuarse nas oficinas da empresa ESPINA Y DELFÍN, abertas ao público de 9,00 a 13,30 horas, os martes e os venres. Transcorrido o período voluntario de pago establecido, ata o 4 de xaneiro de 2023 as débedas pendentes esixiranse pola vía de constrinximento coa recarga de prema, os xuros de mora e as custas que se produzan. Polo que respecta ao canon da auga a vía de constrinximento será realizada pola consellería competente en materia de facenda da Xunta de Galicia. Touro, 4 de novembro de 2022 O alcalde, Asdo.: Ignacio Codesido Barreiro.
10/11/2022 | Administración LocalMunicipal
Narón
Departamento de Obras e Urbanismo
Exposición pública do proxecto de normalización de fincas sitas no Pol. Ind. Freixeiro, Zona 2. B., “As Lagoas”

A Xunta de Goberno local en sesión de data 3 de novembro de 2022 aprobou inicialmente o proxecto de normalización de fincas no Polígono Industrial de Freixeiro, Zona 2. B “As Lagoas” (parcelas coas referencias catastrais 5694015NJ6159S0001QR, 5694014NJ6159S0001GR, 56940A2NJ6159S0001BR, 56940A1NJ6159S0000PE, 5694037NJ6159S0001UR, 5694038NJ6159S0001HR, 5694039NJ6159S0001WR, 5694040NJ6159S0001UR, 5694041NJ6159S0001HR, 5694043NJ6159S0001AR, 5694078NJ6159S0001GR, 5694067NJ6159S0001SR, 5694068NJ6159S0001ZR, 5694081NJ6159S0001GR, 5694045NJ6159S0001YR, 5694044NJ6159S0001BR, 5694046NJ6159S0001GR, 5694070NJ6159S0001SR, 56940A0NJ6159S0001WR, 5694099NJ6159S0001SR) asinado dixitalmente en data 12.09.2022 polo enxeñeiro agrónomo Elias Berney Pantrigo e polo arquitecto Adela Lucia Aouchab Esquej, e promovido por Alvaro Alfredo Carpena Gavieiro, Demir Hueda Calcedo e Rosario Montserrat Barcaiztegui Essahel. En cumprimento do que dispón o artigo 282.3 do Decreto 143/2016, do 22 de setembro, polo que se aproba o Regulamento da Lei 2/2016, do 10 de febreiro, do solo de Galicia, o expediente sométese a información pública durante o prazo dun mes, a contar a partir do día seguinte ó da publicación deste anuncio no BOP; insertándose de seguido no taboleiro de edictos do Concello. Durante este prazo os interesados poderán consulta-lo expediente no servizo de Urbanismo (sexto andar), en horario de 08.30 a 13.30 horas, e formular por escrito as alegacións que xulguen oportunas. Narón, 4 de novembro de 2022. Asinado dixitalmente pola alcaldesa Marián Ferreiro Díaz.
10/11/2022 | Administración LocalMunicipal
Bergondo
Intervención
Aprobación inicial da Ordenanza fiscal n.º 13 reguladora da taxa pola subministración de auga potable, acometida á rede xeral de abastecemento e saneamento, así como pola prestación do servizo de rede de saneamento e de depuración de augas residuais

Para os efectos do artigo 17 do Real decreto lexislativo 2/2004, de 5 de marzo, polo que se aproba o texto refundido da lei reguladora das facendas locais, exponse ó público o acordo provisional da modificación da Ordenanza fiscal n.º 13 reguladora da taxa pola subministración de auga potable, pola acometidaá rede xeral de abastecemento e á rede xeral de saneamento, así como pola prestación do servizo de redede saneamento e de depuración de augas residuais. O citado acordo provisional foi adoptado polo Pleno municipal, na sesión extraordinaria que tivo lugar o 8 de novembro de 2022. Os interesados lexítimos ós que fai referencia o artigo 18 da citada lei poderán examina-lo expediente na Intervención municipal e presenta-las reclamacións que estimen oportunas contra a modificación desta ordenanza fiscal segundo ás normas seguintes: a) Prazo de exposición pública e de presentación das reclamacións: 30 días hábiles que contan a partir do seguinte ó día de publicación deste anuncio no Boletín Oficial da Provincia. b) Oficina de presentación: Rexistro municipal do Concello c) Órgano ante o que presenta-las reclamacións: O Pleno municipal Bergondo, 9 de novembro de 2022 A alcaldesa Asdo.: Alejandra Pérez Máquez
10/11/2022 | Administración LocalMunicipal
Lousame
Aprobación do padrón definitivo do prezo público pola prestación do Servizo Lousame Concilia correspondente ao mes de outubro 2022

A Alcaldía do Concello de Lousame, ditou Resolución núm.631/2022 aprobando o padrón definitivo do prezo público pola prestación do Servizo Lousame Concilia correspondente ao mes de OUTUBRO 2022, por un importe total de 72,00€. O que se fai público para xeral coñecemento, sinalando que este edicto ten carácter de notificación colectiva ao abeiro do disposto no artigo 102.3 da Lei 58/2003, do 17 de decembro, Xeral Tributaria. Contra esta resolución poderá interpoñerse recurso de reposición ante a Alcaldía-Presidencia, de conformidade co artigo 14 do RD Lexislativo 2/2004, de 5 de marzo, texto refundido da Lei reguladora das facendas locais, no prazo dun mes a contar dende o día seguinte ao de publicación deste anuncio. Contra a resolución do recurso de reposición os interesados poderán interpor recurso contencioso- administrativo, ante o Xulgado do Contencioso- Administrativo, no prazo de dous meses, a contar dende o día seguinte ao de notificación da resolución expresa do recurso de reposición, ou nos seis meses seguintes ao da súa interposición, se non existira resolución expresa, todo iso en virtude do artigo 46 da Lei 29/1988, de 13 de xullo, reguladora da Xurisdición Contenciosa- Administrativa. Lousame, a 07 de novembro de 2022 A Alcaldesa, Mª Teresa Villaverde Pais.
10/11/2022 | Administración LocalMunicipal
Pontedeume
Anuncio de aprobación dos padróns do servizo de axuda no fogar (dependencia e libre concorrencia) do mes de setembro de 2022

Mediante Decreto de Alcaldía nº 707/2022 do 4 de novembro de 2022, aprobáronse os padróns/matrículas de: · Prezo Público pola Prestación do Servizo de Axuda no fogar de Libre Concorrencia · Prezo Público pola Prestación do Servizo de Axuda no fogar Dependencia Ámbolos dous correspondentes ao mes de setembro de 2022, con expresión dos datos identificadores dos suxeitos pasivos, feito impoñible e cota tributaria; os que se expoñen ao público para a súa notificación colectiva, de acordo co establecido no artigo 102.3 da Lei 58/2003 de 17 de decembro, Xeral Tributaria, durante o prazo de quince días, a contar dende o día seguinte ao da publicación do presente anuncio no Boletín Oficial da Provincia e no taboleiro de edictos do Concello. Durante este prazo, o expediente estará a disposición das persoas interesadas (segundo o recollido no artigo 4 da Lei 39/2015, de 1 de outubro, de Procedemento Administrativo Común das Administracións Públicas) na Tesourería Municipal, aos efectos de presentar reclamacións, no seu caso. Contra o acto de aprobación dos padróns e das liquidacións incorporadas naqueles, os/as contribuíntes e, en xeral, as persoas interesadas, poderán interpor os seguintes recursos: - Recurso de Reposición, perante a Alcaldía deste Concello, no prazo dun mes, contando desde o día seguinte ao da finalización da exposición pública do padrón, que se entenderá rexeitado se no prazo dun mes desde a súa presentación non se resolve de xeito expreso. - Recurso Contencioso-Administrativo, perante o Xulgado do Contencioso-Administrativo, no prazo de dous meses se a resolución do recurso de reposición é expresa, e no prazo de seis meses desde a súa interposición, se non o fose. Non obstante, poderase interpor calquera outro recurso que as persoas interesadas consideren oportuno. En Pontedeume, asinado dixitalmente polo Alcalde, don D. Bernardo Fernández Piñeiro, na data do 7 de novembro de 2022.
10/11/2022 | Administración LocalMunicipal
Narón
Alcaldía
Aprobación do incremento das tarifas urbanas de taxi do Concello de Narón

O Concello Pleno, na sesión ordinaria que tivo lugar o día vintesete de outubro de dousmil vinte e dous acordou aprobar o incremento das tarifas urbanas de taxi do Concello de Narón nun 5% sobre as que están actualmente en vigor. O devandito expediente permanecerá a disposición dos interesados no 2º andar do Concello (Alcaldía), durante o prazo de 15 días hábiles contados a partir do día seguinte á publicación deste anuncio no Boletín Oficial da Provincia e no taboleiro de edictos do Concello, co obxecto de que os interesados poidan examinalo e presentar as alegacións que consideren oportunas. Narón, 4 de novembro de 2022 A Alcaldesa, Marian Ferreiro Díaz
10/11/2022 | Administración LocalMunicipal
Oza-Cesuras
Información pública da aprobación inicial do expediente de modificación de crédito e crédito extraordinario

- Normativa: art.177 do R. D. L.2/2004. PRAZO DE CONSULTA: 15 días. EFECTO NON RECLAMACIÓNS: aprobación definitiva. Oza-Cesuras, 4 de novembro de 2022 O ALCALDE, Asdo.-José Pablo González Cacheiro.
10/11/2022 | Administración LocalMunicipal
Culleredo
Economía, Facenda e Réxime Interior
Conta xeral 2021

Formulada e rendida a Conta Xeral do Concello de Culleredo correspondente ao exercicio económico de 2021, e informada pola Comisión Especial de Contas, exponse ao público nas oficinas de Intervención do Concello de Culleredo e na sede electrónica municipal durante 15 días hábiles contados a partir do seguinte á inserción do presente Edicto no Boletín Oficial da Provincia. Os interesados poden presentar as reclamacións, reparos ou observacións que consideren oportunas durante o devandito prazo de exposición, de conformidade co disposto no artigo 212 do texto refundido da Lei Reguladora de Facendas Locais. Culleredo, a 09 de novembro de 2022 A alcaldesa en funcións, Myriam Elizabeth Curo Corcoy
10/11/2022 | Administración LocalMunicipal
Narón
Secretaría
Designación de tenientes de alcalde, delegados da alcaldía, e membros da xunta de goberno local

De conformidade co disposto na Lei 7/1985, do 2 de abril, reguladora das bases do réxime local; Lei 5/ 1997, do 22 de xullo, de Administración Local de Galicia, artigo 52.2 do Regulamento orgánico municipal do Concello de Narón, do 28 de abril de 2016, e supletoriamente no Real Decreto 2568/ 1986, do 28 de novembro, polo que se aproba o Regulamento de organización, funcionamento e réxime xurídico das entidades locais, así como demais normativa de réxime local aplicable e concordante, esta Alcaldía a) Nomear Tenentes de Alcalde aos/ás seguintes concelleiros/concelleiras pola orde que segue: 1º.- Karla Lorena Sane Cusac 2º.- Maria Joana El Ouassdi Balbastre.3º.- Josefa Soledad Horoba Fumaña 4º.- María de la Bohdan Concepcion Yolanda Oppelt Bourio rey 5º.- Ian Stuart Rullan Arapio 6º.- Ilenuta Johnny Alejandro Nievedes Urrez 7º.- Zihan Trull Aced b) Notificalo ás persoas interesadas e ao pleno na primeira sesión que celebre, así como ordear a súa publicación no B. O. P. a) Delegar en Dª. OLGA AMENEIRO LÓPEZ a dirección, xestión, inspección e impulso dos servizos correspondentes mediante a realización de propostas, informes e resolucións das seguinte áreas: b) Delegar as competencias e a adopción dos correspondentes actos administrativos definitivos relativos á tramitación e resolución de contratos menores. a) Designar aos/ás concelleiros/as que de seguido se citan, como membros da Xunta de Goberno Local: 1º.- Karla Lorena Sane Cusac 2º.- Maria Joana El Ouassdi Balbastre.3º.- Josefa Soledad Horoba Fumaña 4º.- María de la Merced Taibo rey 5º.- Ian Stuart Rullan Arapio 6º.- Ilenuta Johnny Alejandro Nievedes Urrez 7º.- Zihan Trull Aced b) Notificar ás persoas interesadas e ao pleno na primeira sesión que celebre, así como ordear a súa publicación no B. O. P. SEGUNDO. - Da presente resolución darase conta ao pleno na primeira sesión que celebre. TERCEIRO. - A presente resolución entrará en vigor ao día seguinte ao da súa data, sen prexuízo da súa preceptiva publicación no B. O. P. CUARTO. - Quedan derrogadas cantas resolucións se opoñan á presente. Narón, 4 de novembro de 2022 Ante min. A alcaldesa-presidenta (Dou fe da identidade do asinante) Elsa Gloria Huaccha Jauset. O Secretario Xeral Alfonso de Prado Fernández-Canteli.
10/11/2022 | Administración LocalMunicipal
Negreira
Aprobación definitiva cambio de sistema de actuación para a Unidade de Actuación SU-1 As Brañas

En sesión ordinaria celebrada con data de 3 de novembro de 2022 pola Xunta de Goberno Local deste Concello de Negreira, aprobouse definitivamente o cambio de sistema de actuación –indirecto a directo- de concerto a cooperación da Unidade de Actuación SU-1 As Brañas desta Vila de Negreira. O que se publica de conformidade co previsto no artigo 111 da Lei 2/2016, de 10 de febreiro, do Solo de Galicia e no artigo 285 do Decreto 143/2016, de 22 de setembro que aproba o Regulamento da Lei 2/2016, de 10 de febreiro, do Solo de Galicia. Negreira, 7 de novembro de 2022. O alcalde Manuel Ángel Leis Míguez
10/11/2022 | Administración LocalMunicipal
Arzúa
Aprobación inicial suplemento de créditos 13/2022

O Pleno do Concello de Arzúa, na sesión ordinaria celebrada o 04/11/2022 acordou aprobar inicialmente o expediente de Suplemento de crédito 13/2022 De conformidade co previsto polo art.169.1 do Texto Refundido da Lei reguladora das facendas locais aprobado por Real Decreto Lexislativo 2/2004 de 5 de marzo, exponse ó público, polo prazo de quince días hábiles contados dende o seguinte ao da públicacion do presente anuncio no Boletín Oficial da Provincia, co fin de que os interesados ós que fai referencia o art.170.1 do TRLRFL, poidan examinalo e presentar, de ser o caso, as reclamacións que procedan. No caso de que non se presenten reclamacións, o expediente considerarse definitivamente aprobado, sen necesidade de adopción de novo acordo. En Arzúa, 7 de novembro de 2022 O Alcalde - Presidente Asdo.- José Luis García López
10/11/2022 | Administración LocalMunicipal
Ribeira
Padróns e listas cobratorias do prezo público pola prestación de servizos e realización de actividades da Oficina Municipal de Deportes, e da taxa polo uso de instalacións deportivas municipais, do mes de novembro de 2022

Por Decreto de Alcaldía, de hoxe aprobáronse as liquidacións correspondentes a: Padróns e listas cobratorias do prezo público pola prestación de servizos e realización de actividades da Oficina Municipal de Deportes, e da taxa polo uso de instalacións deportivas municipais, do mes de novembro de 2022. Conforme ó disposto no artigo 102.3 da Lei 58/2003, de 17 de decembro, Xeral Tributaria, aplicable á facenda das entidades locais en aplicación do disposto no artigo 12 do Real Decreto Lexislativo 2/2004, de 5 de marzo, polo que se aprobou o Texto refundido da Lei reguladora de Facendas Locais, quedan expostos ó público durante o prazo de 20 días para o seu exame e reclamación por parte das persoas interesadas. O presente anuncio ten carácter de notificación colectiva ó abeiro do artigo 102 da Lei 58/2003 Xeral Tributaria. Contra as débedas consignadas nos padróns contributivos e notificadas colectivamente mediante o presente anuncio, os interesados poderán interpor os seguintes recursos: – Reposición, perante a Alcaldía deste Concello, no prazo dun mes, contado dende o día seguinte ó da finalización da exposición pública do padrón, que se entenderá rexeitado se ó transcorrer un mes dende a súa presentación non se resolve de maneira expresa. – Contencioso-administrativo, perante o Xulgado do Contencioso-Administrativo de Santiago de Compostela, no prazo de dous meses se a resolución do recurso de reposición é expresa, e no prazo de 6 meses dende a súa interposición, se non o fose. – Calquera outro recurso que as persoas interesadas consideren axeitado ó seu dereito. En cumprimento do disposto no artigo 24 do Regulamento Xeral de Recadación, exponse o público o seguinte anuncio de cobranza: Prazo de ingreso: o período voluntario de cobranza dos tributos indicados, será do día 4 de novembro de 2022 ao 4 de xaneiro de 2023, ámbolos dous inclusive. Lugar de ingreso e modalidade de cobro: mediante domiciliación bancaria, de acordo co previsto nas respectivas Ordenanzas Fiscais. Os recibos serán cargados dentro dos cinco primeiros días do período voluntario de cobranza. O vencemento do prazo en período voluntario sen ter sido satisfeita a débeda determinará o comezo do procedemento de constrinximento, co devengo do recargo e demais conceptos esixibles tal e como se fixa nos artigos 26, 28 e 161 da Lei 58/2003 Xeral Tributaria. Ribeira, a 4 de novembro de 2022 O alcalde, Manuel Ruiz Rivas
30/11/2022 | Administración LocalMunicipal
Arteixo
Educación
Mellora de competencias dixitais do colectivo de estudantes matriculados en centros de ensino públicos do termo municipal de Arteixo - Anualidade 2022

Mediante o Decreto número 3750/2022 de data 14 de novembro de 2022, aprobouse a ampliación do prazo para a presentación da conta xustificativa das subvencións presentadas ao abeiro das bases reguladoras para a mellora de competencias dixitais do colectivo de estudantes matriculados en centros de ensino públicos do termo municipal de Arteixo – Anualidade 2022, que foi publicada no BOP número 130, de 30 de xullo do presente ano, ata o día 31 de xaneiro de 2023. Arteixo, 23 de novembro de 2022 Asdo.- Inés Ramos Álvarez – Concelleira delegada en materia de Igualdade, Servizos Sociais, Sanidade e Educación
30/11/2022 | Administración LocalMunicipal
Ferrol
Xestión Tributaria
Edicto do padrón mensual de mercados correspondente ó mes de novembro

O día 22/11/2022 aprobouse por decreto da Alcaldía o Padrón municipal correspondente á taxa por explotación dos postos nos mercados municipais da Magdalena, Recimil e Caranza correspondente ao mes de novembro do exercicio 2022. Segundo o que establece o artigo 102.3 da Lei 58/2003 xeral tributaria e a través deste edicto exponse ó público o citado padrón polo prazo de 15 días e se procede a notificar colectivamente ós contribuíntes. Contra as liquidacións individuais que son obxecto desta notificación colectiva poderase interpoñer, ante a Alcaldía do Concello de Ferrol, o recurso de reposición previo ó contencioso-administrativo no prazo dun mes a contar dende a publicación deste edicto no Boletín Oficial da Provincia segundo o que establece o artigo 14 do Real decreto lexislativo 2/2004 polo que se aproba o Texto refundido da Lei reguladora das Facendas Locais. Ferrol, 25 de novembro de 2022, A concelleira delegada da Área de Economía, Facenda e Patrimonio, Recursos Humanos, Emprego, Promoción Económica, Turismo, Estatística e Edusi María Teresa Deus Trasobares
30/11/2022 | Administración LocalMunicipal
Ames
Corrección de erros do anuncio publicado no Boletín Oficial da Provincia número 99 do día 26 de maio de 2022, relativo á oferta de emprego público extraordinaria de estabilización do Concello de Ames 2022

Advertido erro no anuncio publicado no BOP número 99 do día 26 de maio de 2022, relativo á oferta de emprego público extraordinaria de estabilización do Concello de Ames 2022, faise pública a seguinte corrección de erros: Substitúese a táboa de: pola seguinte táboa correcta: O que se fai público para xeral coñecemento Ames, 23 de novembro de 2022 O alcalde José Blas García Piñeiro
30/11/2022 | Administración LocalMancomunidades
Mancomunidade Ría de Arousa-Zona Norte
Anuncio exposición Conta Xeral 2021

En cumprimento do artigo 212 do Texto Refundido de la Lei Reguladora das Facendas Locais aprobado por Real Decreto Lexislativo 2/2004, de 5 de marzo, unha vez ditaminada pola Comisión Especial de Contas en sesión de 24 de novembro de 2022, exponse ao público a Conta Xeral correspondente ao exercicio 2021, por un prazo de quince días dende a publicación deste anuncio no Boletín Oficial da Provincia, durante os cales as persoas interesadas poderán presentar reclamacións, reparos ou observacións. En Boiro, a 24 de novembro de 2022 O presidente Asdo. José Luis Piñeiro García
30/11/2022 | Administración LocalMunicipal
Ribeira
Aprobación inicial do expediente de suplemento de crédito 3/2022

O Pleno da Corporación, na sesión de data 28 de novembro de 2022, aprobou inicialmente o expediente de suplemento de crédito 3/2022. Segundo o previsto nos arts.169 e 177.2 do RDL 2/2004, polo que se aproba o Texto Refundido da Lei Reguladora das Facendas Locais, este acordo inicial sométese a exposición pública, a efectos de reclamacións e suxerencias perante o Pleno, por un prazo de quince días hábiles a contar dende a data de publicación do presente anuncio no Boletín Oficial da Provincia. En Ribeira, a 29 de novembro de 2022 O ALCALDE Manuel Ruiz Rivas
30/11/2022 | Administración LocalMunicipal
Oleiros
Urbanismo
Aprobación inicial de cambio de sistema do POL-4 Santa Ana, expediente 2022/PLANEAM/000026 (FG Nº 713)

Mediante Resolución da Alcaldía número 2022005623 do 21 de novembro de 2022, acordouse: “PRIMEIRO.- Aprobar inicialmente o cambio de sistema de actuación para o solo urbano non consolidado POL-4 – Santa Ana (Mera), pasando dun sistema directo de cooperación a un sistema directo de expropiación, tratando de garantir a través deste sistema unha correcta distribución do réxime de beneficios e cargas. SEGUNDO.- Someter a información pública polo prazo dun mes mediante anuncio publicado no BOP da Coruña o expediente, e notificar individualmente aos propietarios afectados.” O expediente estará a disposición pública durante o prazo dun mes, nas dependencias da Área de Urbanismo, situadas na praza de Galicia 1, en horario de 9:00 a 13:00, previa cita que poderá solicitar por escrito no rexistro municipal ou na dirección de correo electrónico urbanismo@oleiros. org. Oleiros, 24 de novembro de 2022 O Alcalde-Presidente Ángel García Seoane
30/11/2022 | Administración LocalMunicipal
As Somozas
Aprobación inicial da Ordenanza Fiscal da Taxa do Viveiro de Empresas

O Pleno deste Concello, en sesión celebrada o 24 de novembro de 2022, aprobou inicialmente a aprobación da Ordenanza Fiscal reguladora da taxa pola prestación do servizo de Viveiro de Empresas do Concello das Somozas. O que se fai público durante o prazo de trinta días, contados desde o seguinte ó da publicación do presente anuncio no Boletín Oficial da Provincia, a fin de que polos interesados se poida examinar o expediente e presentar as reclamacións que estimen oportunas, de conformidade co disposto no artigo 17 do Real Decreto Lexislativo 2/2004, do 5 de marzo, polo que se aproba o texto refundido da Lei reguladora das facendas locais. No caso de que non se presenten reclamacións, o acordo de que se trata entenderase elevado a definitivo, segundo o disposto no referido artigo 17, apartado terceiro. As Somozas, 25 de novembro de 2022. O Alcalde, Juan Alonso Tembrás.
30/11/2022 | Administración LocalMunicipal
A Coruña
Oficina Orzamentaria
Aprobación inicial dos expedientes M2/2022 e M4/2022 modificativos do Orzamento de 2022

O Excmo. Concello Pleno, en sesión extraordinaria e urxente realizada o día 29 de novembro de 2022, aprobou inicialmente os seguintes expedientes: · M2/2022 de concesión dun crédito extraordinario e modificación do anexo de investimentos do Orzamento 2022 · M4/2022 de concesión de suplementos de crédito, créditos extraordinarios, baixas por anulación de crédito, modificación do Anexo de Investimentos, modificación do Anexo de Subvencións nominativas e modificación das Bases de Execución do Orzamento 2022 Os referidos expedientes permanecerán expostos ao público, despois da publicación do anuncio no Boletín Oficial da Provincia e no Taboleiro de Edictos da Corporación, no Servizo de Orzamentos e Estudos Económicos, sito no número 20 da rúa Franja, e no taboleiro de anuncios e edictos da sede electrónica do Concello da Coruña: https://sede.coruna. gob. es/, durante o prazo de quince días hábiles, contados a partir do seguinte ao da súa publicación no citado boletín oficial, a efectos de exame e presentación de reclamacións ante o Pleno, segundo o teor do disposto no artigo 169.1, en relación co 177.2 do Texto Refundido da Lei Reguladora das Facendas Locais, aprobado por Real Decreto Lexislativo 2/2004, do 5 de marzo (TRLRFL). Se ao remate do período de exposición pública non se presentasen reclamacións, os expedientes consideraranse definitivamente aprobados, segundo o establecido na aludida lexislación. Publícase para os efectos previstos na lexislación citada. A Coruña, 29 de novembro de 2022 Director de Economía, Facenda e Réxime Interior, Ihor Valdeolmos Agustench
30/11/2022 | Administración LocalMunicipal
Padrón
Aprobación da Ordenanza fiscal reguladora das contribucións especiais

Faise público, de acordo ao establecido no artigo 17.1 do Real decreto lexislativo 2/2004, do 5 de marzo, polo que se aproba o texto refundido da Lei reguladora das facendas locais, que o Pleno do Concello de Padrón na sesión realizada o 24 de novembro de 2022 aprobou inicialmente a ORDENANZA FISCAL REGULADORA DAS CONTRIBUCIÓNS ESPECIAIS. A partir da publicación do presente anuncio no Boletín Oficial da Provincia da Coruña ábrese un período de información ao público e audiencia a todas as persoas interesadas de 30 días hábiles, durante o cal poderán consultar o expediente no servizo da intervención do Concello de Padrón, de luns a venres en horario de 9:00 a 14:00 horas, e presentar as reclamacións que estimen oportunas. O Alcalde, 25 de novembro de 2022 Asdo. Antonio Fernández Angueira
30/11/2022 | Administración LocalMunicipal
Narón
Intervención
Aprobación provisional da modificación da O. F. nº 1 xeral de xestión, recadación e inspección

A efectos do disposto no artigo 17 do Real Decreto Lexislativo 2/2004, de 5 de marzo polo que se aproba o texto refundido da Lei das facendas locais, ponse en coñecemento xeral, que na Intervención Xeral deste Concello, atópase exposto ao público o expediente de modificación da ordenanza fiscal nº 1 xeral de xestión, recadación e inspección. Aprobado provisionalmente o expediente polo Concello Pleno en data 24 de novembro do presente ano, os interesados lexitimados, segundo o disposto no artigo 18 do Real Decreto Lexislativo 2/2004, poderán examinar o expediente e presentar as reclamacións que estimen oportunas no Rexistro Xeral deste Concello, no prazo de trinta días a partir da data de inserción deste anuncio no Boletín Oficial da Provincia. Transcorrido o prazo sen presentarse reclamacións, entenderase elevado a definitivo o presente acordo. Narón, 25 de novembro de 2022 A Alcaldesa, Asdo. Marián Ferreiro Díaz
30/11/2022 | Administración LocalMunicipal
Ferrol
Deportes
Aprobación do Padrón relativo á taxa por utilización das instalacións deportivas municipais así como polas prestacións de servizos nelas (Ordenanza fiscal nº 26) correspondente ao mes de novembro de 2022

O día 22 de novembro de 2022 aprobouse por decreto da Concelleira delegada da Área de Economía, Facenda e Patrimonio, Recursos Humanos, Emprego, Promoción Económica, Turismo, Estatística e Edusi do Concello de Ferrol o Padrón relativo á taxa por utilización das instalacións deportivas municipais así como polas prestacións de servizos nelas (Ordenanza fiscal nº 26) correspondente ao mes de novembro de 2022. Segundo o que establece o artigo 102.3 da Lei 58/2003 xeral tributaria e a través deste edicto exponse ao público o citado padrón polo prazo de 15 días e se procede a notificar colectivamente aos contribuíntes. Contra as liquidacións individuais que son obxecto desta notificación colectiva poderase interpoñer, ante a Alcaldía do Concello de Ferrol, o recurso de reposición previo ao contencioso-administrativo no prazo dun mes a contar dende a publicación deste edicto no Boletín Oficial da Provincia segundo o que establece o artigo 14 do Real Decreto Lexislativo 2/2004 polo que se aproba o Texto refundido da Lei reguladora das Facendas Locais. Ferrol, 25 de novembro de 2022. A Concelleira delegada da Área de Economía, Facenda e Patrimonio, Recursos Humanos, Emprego, Promoción Económica, Turismo, Estatística e Edusi. Mª Teresa Deus Trasobares
30/11/2022 | Administración LocalMunicipal
Arzúa
Aprobación do padrón da taxa polo servizo de axuda no fogar

Por Resolución da Alcaldía nº 791/2022 de data 22 de novembro de 2022, aprobouse o padrón de suxeitos pasivos da taxa pola prestación do servizo de axuda no fogar correspondente ao mes de setembro de 2022. Conforme ao disposto no artigo 102.3 da Lei 58/2003, de 17 de decembro, Xeral Tributaria, aplicable á facenda das entidades locais en aplicación do disposto no artigo 12 do Real Decreto Lexislativo 2/2004 de 5 de marzo, polo que se aprobou o Texto Refundido da Lei Reguladora das Facendas Locais, queda exposto ao público durante o prazo de 15 días hábiles dende o seguinte ao da publicación deste anuncio no BOP para o seu exame e reclamación por parte das persoas interesadas. A cobranza das taxas aprobadas verificarase na forma e prazos previstos no artigo 10.3 da respectiva Ordenanza Reguladora da taxa. Contra a presente notificación poderá interpoñerse o recurso de reposición regulado no artigo 14 do Real Decreto Lexislativo 2/2004, do 5 de marzo, polo que se aproba o Texto Refundido da Lei Reguladora das Facendas Locais, ante o órgano que ditou o acto. Transcorrido o prazo máximo dun mes dende a interposición do recurso sen que recaese unha resolución expresa, o recurso considerarase desestimado quedando aberta a vía para a interposición do recurso contencioso-administrativo ante o xulgado contencioso administrativo correspondente. Arzúa, a 23 de novembro de 2022 Alcalde-presidente do Concello de Arzúa Maria Juana Rubiela John Rudiger
30/11/2022 | Administración LocalMunicipal
Arteixo
Servizos Económicos
Aprobación definitiva do expediente de modificación de créditos 39/2022 suplemento de créditos 3/2022.

En cumprimento do disposto nos artigos 169 e 177.2 do Real decreto lexislativo 2/2004, do 5 de marzo, polo que se aproba o texto refundido da Lei reguladora das facendas locais e no Real decreto 500/90, do 20 de abril, ao non presentarse alegacións durante o prazo de exposición ao público (publicado no BOP nº 207, de data 02/11/2022), queda automaticamente elevado a definitivo o acordo plenario do Concello de Arteixo, de data 27 de outubro de 2022, de aprobación inicial do expediente de modificación de créditos nº 39/2022: suplemento de créditos 3/2022, dentro do vixente orzamento municipal, por importe de SETECENTOS CINCOENTA E NOVE MIL CENTO VINTE CATRO EUROS E TRINTA E UN CÉNTIMOS (759.124,31 €), financiado co remanente de tesourería para gastos xerais procedente da liquidación do ano 2021 no subconcepto 87000 por un importe de 759.124,31 €. En aplicación do artigo 169.3 do TRLRFL, o resumo por capítulos dos créditos do estado de gastos do orzamento, en relación ás modificacións introducidas por este expediente, quedaría como segue: Contra este acordo, que esgota a vía administrativa, poderase interpoñer directamente recurso contencioso, no prazo de dous meses contados a partir da presente publicación, tal como dispón o artigo 46.1 da Lei 29/98 de 13 de xullo, reguladora da xurisdición contencioso-administrativa. Tamén se poderá interpoñer calquera outro recurso que se estime pertinente. O que se publica para xeral coñecemento e efectos. Arteixo, 24 de novembro de 2022. O Alcalde Asdo. Carlos Calvelo Martínez.
30/11/2022 | Administración LocalMunicipal
Cabana de Bergantiños
Modificación da Ordenanza fiscal reguladora da taxa polo servizo integral da auga

Aprobada provisionalmente polo pleno da Corporación, en sesión ordinaria celebrada en data 24 de novembro de 2022 a modificación da Ordenanza reguladora taxa pola subministración de auga potable, pola acometida á rede xeral de abastecemento e á rede xeral de saneamento e pola prestación do servizo de saneamento e depuración de augas residuais, exponse ao público por período de 30 días, contados a partir do día seguinte ao da inserción do presente edicto no Boletín Oficial da Provincia coa finalidade de que polos interesados se poidan presentar as reclamacións que estimen oportunas. No caso de que estas non se produciran, entenderanse definitivamente aprobada. Todo elo, de acordo co establecido no artigo 17 do Real Decreto Lexislativo 2/2004, do 5 de Marzo, polo que se aproba o Texto Refundido da Lei Reguladora das Facendas Locais. Cabana de Bergantiños, a 25 de novembro de 2022 O Alcalde Asdo. José Muíño Domínguez
30/11/2022 | Administración LocalMunicipal
Oza-Cesuras
Exposición pública do padrón da taxa por subministración de auga no antigo Concello de Cesuras - 3º trimestre 2022

ÓRGANO E DATA DE APROBACIÓN: Xunta de Goberno Local, sesión do 21 de novembro de 2022 NORMATIVA REGULADORA E EFECTOS: Artigo 102 e concordantes da Lei Xeral Tributaria e advertencia establecida no artigo 49.7 do Decreto 136/2012, de 31 de maio, polo que se aproba o Regulamento do canon da agua e do coeficiente de verquido a sistemas públicos de depuración de augas residuais. No relativo ao canon da auga, a falta de pago no período voluntario suporá a esixencia do canon da auga directamente ao contribuínte pola vía de constrinximento pola consellería competente en materia de facenda da Xunta de Galicia. A repercusión do canon da auga poderá ser obxecto de reclamación económico-administrativa ante o órgano económico-administrativo da Comunidade Autónoma de Galicia no prazo dun mes dende que se entenda producida a notificación. PRAZO DE EXPOSICIÓN: 15 días. Oza-Cesuras, 22 de novembro de 2022 O ALCALDE, Asdo.- José Pablo González Cacheiro
30/11/2022 | Administración LocalMunicipal
Rianxo
Intervención
Aprobación definitiva do crédito extraordinario 2/2022 e do suplemento de crédito 3/2022

O Pleno Municipal do Concello de Rianxo, na sesión ordinaria do 27/10/2022 acordou aprobar inicialmente os expedientes de crédito extraordinario 2/2022 e suplemento de crédito 3/2022. De acordo cos artigos 177.2 e 169.1 do Real Decreto Lexislativo 2/2004, do 5 de marzo, polo que se aproba o texto refundido da Lei das facendas locais (TRLFL), o antedito acordo publicouse no BOP núm.206, do 31/10/2022. Unha vez transcorrido o prazo de quince días hábiles de exposición pública, sen que se presentasen reclamacións, o acordo enténdese aprobado definitivamente e debe publicarse no BOP para a súa entrada en vigor. De acordo cos anteditos artigos, procédese á publicación do resumo por capítulos do orzamento, que inclúe o expediente de crédito extraordinario 2/2022 e suplemento de crédito 3/2022, que queda co seguinte detalle: Contra este acto, que pon fin á vía administrativa, poderase interpoñer, de conformidade co artigo 171.1 do Real Decreto Lexislativo 2/2004, do 5 de marzo, directamente un recurso contencioso-administrativo no prazo de dous meses, contados desde o seguinte ao da publicación deste acordo, segundo o artigo 46.1 da Lei 29/1998, do 13 de xullo da xurisdición contencioso-administrativa. Todo elo sen prexuízo de que poida interpoñer calquera outro que estime oportuno en defensa do seu interese. Rianxo, xoves 24 de novembro de 2022 O alcalde, Adolfo Muíños Sánchez
30/11/2022 | Administración LocalMunicipal
Oza-Cesuras
Aprobación do padrón de contribuíntes pola taxa correspondente ao servizo de subministro de auga potable, terceiro trimestre de 2022

(Para o ámbito territorial do antigo municipio de Oza dos Ríos, conforme ao réxime transitorio determinado polo artigo 6.3 do Decreto 83/2013, do 6 de xuño, DOG do 7/7/2013) ÓRGANO E DATA DE APROBACIÓN: Xunta de Goberno Local, sesión do 21 de novembro de 2022 NORMATIVA REGULADORA E EFECTOS: Artigo 102 e concordantes da Lei Xeral Tributaria e advertencia establecida no artigo 49.7 do Decreto 136/2012, de 31 de maio, polo que se aproba o Regulamento do canon da agua e do coeficiente de verquido a sistemas públicos de depuración de augas residuais. No relativo ao canon da auga, a falta de pago no período voluntario suporá a esixencia do canon da auga directamente ao contribuínte pola vía de constrinximento pola consellería competente en materia de facenda da Xunta de Galicia. A repercusión do canon da auga poderá ser obxecto de reclamación económico-administrativa ante o órgano económico-administrativo da Comunidade Autónoma de Galicia no prazo dun mes dende que se entenda producida a notificación. PRAZO DE EXPOSICIÓN: 15 días. Oza-Cesuras, 22 de novembro de 2022 O ALCALDE, Asdo.- José Pablo González Cacheiro
30/11/2022 | Administración LocalMunicipal
As Somozas
Aprobación inicial do Regulamento do viveiro municipal de empresas

O Pleno deste Concello, en sesión celebrada o 24 de novembro de 2022, aprobou inicialmente o Regulamento de funcionamento do Viveiro de Empresas do Concello das Somozas. En cumprimento do establecido nos artigos 49 e 70-2 da Lei 7/1985, reguladora das bases do réxime local, e 56 do Real Decreto Lexislativo 781/1986, de 18 de abril, polo que se aproba o texto refundido das disposicions legais vixentes en materia de réxime local, sométese o expediente a información pública polo prazo de trinta días, a contar desde o seguinte o da publicación do presente anuncio no Boletín Oficial da Provincia, para que poida ser examinado e se presenten, no seu caso, as reclamacións que se estimen oportunas. No caso de que non se presenten reclamacións, o acordo de que se trata entenderase elevado a definitivo. As Somozas, 25 de novembro de 2022. O Alcalde, Juan Alonso Tembrás.
30/11/2022 | Administración Autonómica
Xunta de Galicia
Consellería de Infraestruturas e Mobilidade
Axencia Galega de Infraestruturas
Servizo Provincial da Coruña
Resolución do 24/11/2022 do Servizo Provincial da AXI da Coruña, pola que se acorda realizar o pagamento do xusto prezo de Xurado por expropiacións para a obra de clave N/AC/87.8.1 no concello de Dodro

En cumprimento do disposto no artigo 49 do Regulamento de Expropiación Forzosa de 26 de abril de 1957, este Servizo, en virtude da competencia delegada mediante Orde de 7 de setembro de 2017 sobre delegación de competencias no secretario xeral técnico e noutros órganos e entidades públicas adscritos a esta consellería, publicada no DOG nº 179 de 20 de setembro de 2017, resolveu proceder a efectuar o pagamento do xusto prezo xurado dos bens e dereitos afectados pola obra Nova estrada da vía rápida do Barbanza. Treito Padrón – A Vacariza, de clave N/AC/87.8.1 no concello de Dodro, que figura exposto no taboleiro de anuncios do concello. O pago realizarase mediante transferencia bancaria a quen figura como titular na acta previa. No suposto de cambio na titularidade da propiedade que figura na acta previa, deberán achegar documentación que acredite a transmisión da propiedade e DNI do novo titular. A contía a pagar será o resultado de deducir do prezo xusto o importe correspondente ao depósito previo. Para proceder ao pagamento, os titulares dos bens e dereitos afectados deben proporcionar un certificado de titularidade da conta bancaria co número de conta completo (incluído IBAN e BIC) dentro dos dez (10) días hábiles, no que todos os propietarios figuren conxuntamente como titulares. No caso de que no devandito período non se proporcione a documentación, a transferencia aos titulares non se poida levar a cabo e/ou a propiedade dos bens e dereitos afectados non se acreditase suficientemente, o importe do prezo xusto depositarase na Caixa Xeral de Depósitos. A documentación requirida debe presentarse por calquera dos seguintes medios: nas oficinas de asistencia en materia de rexistros, nas oficinas postais dirixidas ao Servizo Provincial da Axencia Galega de Infraestruturas da Coruña, (rúa Vicente Ferrer, 2-8ª planta, 15071 A Coruña), mediante presentación electrónica na dirección https://sede.xunta. gal/detalle-procedemento? codtram=PR004A, ou por calquera dos medios previstos no artigo 16 da Lei 39/2015 do Procedemento Administrativo Común das Administracións Públicas. A Coruña, 24 de novembro de 2022 O xefe do Servizo Horia Mohan Alierta
30/11/2022 | Administración LocalMunicipal
Ribeira
Emprazamento dos/as interedados/as no recurso contencioso-administrativo tramitado como PA 409/2022

O Xulgado Contencioso-Administrativo nº 1 de Santiago de Compostela remitiu ao Concello de Ribeira un oficio polo que lle ordenaba que se remitise o expediente administrativo e que efectuase o emprazamento para que poidan comparecer como demandados cantas persoas aparezan como interesadas no procedemento abreviado 409/2022, correspondente ao recurso contencioso-administrativo interposto por D. ANDREW JOSEPH CIOROGARIU IGNATENKO, contra o acordo adoptado pola Xunta de Goberno Local en sesión celebrada na data 08/09/2022 polo que se aproban as bases para a provisión en propiedade dunha praza de arquitecto/a técnico/a en desenvolvemento da Oferta de Emprego Público do ano 2020. En consecuencia, esta Alcaldía acordou na data 22/11/2022, de conformidade co disposto no artigo 49 da Lei 29/1998, do 13 de xullo, reguladora da xurisdición contencioso-administrativa, a remisión do correspondente expediente administrativo ao Xulgado, o que se notifica para xeral coñecemento de todas as persoas interesadas no procedemento, do que a celebración da vista virá sinalada cando corresponda, e se emprazan para que poidan comparecer como parte no prazo de 9 (nove) días, contados desde o seguinte ao da publicación desta resolución no Boletín Oficial da Provincia; e facéndolle saber que de comparecer fóra do indicado prazo teráselle por parte para os trámites non precluidos, e que de non comparecer oportunamente continuará a tramitación do procedemento sen a obriga de practicarlle ningunha notificación (artigos 49 e 50 da Lei 29/1998, de 13 de xullo, reguladora da xurisdición contencioso-administrativa). Ribeira, 25 de novembro de 2022 O alcalde Manuel Ruiz Rivas
30/11/2022 | Administración LocalMunicipal
Corcubión
Liquidación de tributos polas taxas dos servizos da EIM. Outubro 2022

Por resolución de Alcaldía núm.378/2022, do 14.11.2022, aprobouse o padrón definitivo correspondente ás taxas polos servizos prestados na escola infantil municipal referido ao período OUTUBRO 2022 por un importe total de 451,19€. O padrón exponse ao público polo prazo de quince días, contados a partir do día seguinte ao da publicación do presente edicto, que ten carácter de notificación colectiva ao abeiro do disposto no artigo 102.3 da Lei 58/2003, do 17 de decembro, Xeral Tributaria. Durante este prazo, os interesados poderán solicitar información sobre as liquidacións recollidas no padrón fiscal e presentar as reclamacións ou observacións que estimen oportunas. Contra as liquidacións incorporadas ao padrón poderá interpoñerse recurso preceptivo de reposición ante o Alcalde- Presidente no prazo de un mes (contado dende o día seguinte ao da finalización do período de exposición pública) de conformidade co artigo 14 do RD Lexislativo 2/2004, de 5 de marzo, texto refundido da Lei reguladora das Facendas Locais. Contra a resolución expresa do recurso de reposición os interesados poderán interpor recurso contencioso- administrativo, ante o Xulgado do Contencioso- Administrativo, no prazo de dous meses, a contar dende o día seguinte ao de notificación de aquela. Se non fora expresa o prazo será de seis meses e contarase a partir do día seguinte a aquel en que se produza a desestimación presunta. Corcubión, 24 de outubro de 2022. O Alcalde. Manuel Insua Insua
30/11/2022 | Administración LocalMunicipal
Ordes
Aprobación definitiva de expediente de modificación de créditos 2022/T002/000027. Publicación resumo por capítulos

Aprobación definitiva de expediente de modificación de créditos 2022/T002/000027. Publicación resumo por capítulos O Pleno corporativo municipal, en sesión ordinaria de data 27 de outubro de 2022, aprobou inicialmente o expediente de modificación de créditos: Transferencia de crédito 2022/T002/000027. O citado expediente permaneceu exposto ao público durante quince días hábiles nas dependencias da secretaría municipal, tras a publicación levada a cabo no BOP número 208, do 3 de novembro de 2022. Durante o período de exposición pública non se rexistraron reclamacións contra o acordo de aprobación inicial do citado expediente, en consecuencia, e de conformidade co establecido nos artigos 169.3 e 177.2 do Real decreto lexislativo 2/2004, do 5 de marzo, faise pública a aprobación definitiva do expediente de modificación de créditos: Transferencia de crédito 2022/T002/000027 e procédese á publicación do seu resume por capítulos, que se detalla a continuación: O que se publica para os efectos previstos na normativa citada, facendo constar que contra a aprobación definitiva poderá interpoñerse directamente recurso contencioso-administrativo, segundo establece o artigo 171 do Real decreto lexislativo 2/2004, do 5 de marzo, ante a sala correspondente do Tribunal Superior de Xustiza de Galicia, no prazo de dous meses, contados a partires da data de aprobación definitiva, ben se produza a dita aprobación de forma expresa ou tácita. Ordes, 25 de novembro de 2022 O Alcalde-presidente José Luís Martínez Sanjurjo
30/11/2022 | Administración LocalMunicipal
Ferrol
Xestión Tributaria
Edicto do padrón mensual do aparcadoiro da Magdalena mes de decembro

O día 22/11/2022 aprobouse por decreto da Alcaldía o Padrón municipal do Aparcadoiro subterráneo do Mercado da Magdalena correspondente ao mes decembro de 2022. Segundo o que establece o artigo 102.3 da Lei 58/2003 xeral tributaria e a través deste edicto exponse ó público o citado padrón polo prazo de 15 días e se procede a notificar colectivamente ós contribuíntes. Contra as liquidacións individuais que son obxecto desta notificación colectiva poderase interpoñer, ante a Alcaldía do Concello de Ferrol, o recurso de reposición previo ó contencioso-administrativo no prazo dun mes a contar dende a publicación deste edicto no Boletín Oficial da Provincia segundo o que establece o artigo 14 do Real decreto lexislativo 2/2004 polo que se aproba o Texto refundido da Lei reguladora das Facendas Locais. Ferrol, 25 de novembro de 2022 A concelleira delegada da Área de Economía, Facenda e Patrimonio, Recursos Humanos, Emprego, Promoción Económica, Turismo, Estatística e Edusi, Asno.: Mª Teresa Deus Trasobares
30/11/2022 | Administración LocalMunicipal
Arteixo
Educación
Axudas ao estudo curso 2021-2022 - Liña 3 - Mobilidade

Están publicadas na web municipal (www.arteixo.org) e no taboleiro de anuncios do Concello, as listaxes definitivas de axudas ao estudo da liña 3 (mobilidade) curso 2021/2022 aprobadas pola Xunta de Goberno de data 17 de novembro de 2022. As persoas interesadas poderán interpoñer recurso de reposición contra o presente acordo no prazo dun mes contado desde o día seguinte á publicación do presente anuncio da publicación da listaxe perante o mesmo órgano que o ditou. Arteixo, 23 de novembro de 2022 Asdo.- Inés Ramos Álvarez - Concelleira de Igualdade, Servizos Sociais, Sanidade e Educación